**زانکۆى کوردستان (٦١) زەمالەى خوێندن بۆ دەرچوانى پۆلى دوانزەى ئامادەیی ڕادەگەێنێ**

**ڕاگەیاندنى وەزارەتى خوێندنى باڵا و توێژینەوەى زانستى**

وەزارەتى خوێندنى باڵا و توێژینەوەى زانستى دەرچوانى پۆلى دوانزەى ئامادەیى ئاگادار دەکات، کە زانکۆى کوردستان – هەولێر (٦١) زەمالەى خوێندنى لە (١٠) پسپۆڕى جیاواز بۆ ساڵى خوێندنى (٢٠١٦-٢٠١٧) پێشکەش بەدەرچوانى پۆلى دوانزەى ئامادەى ئامادەیى کردوە.

بۆیە وەزارەتەکەمان داوا لە دەرچوانى پۆلى دوانزەى ئامادەیى دەکات ئەوانەى خوازیارى خوێندن لەو زانکۆیەو مەرجەکانیشیان تێدایە دەتوانن داواکارى پێشکەش بکەن.

**یەکەم: مەرجەکان**

1. **مەرجى نمرە**: کۆنمرەى ئامادەیى بۆ خوێندنى بەرایى (بەکالۆریۆس) دەبێت بەم شێوەیە بێت.
2. بۆ زانستە کۆمەڵاییەتیەکان لەسەروى (٨٠%) بێت.
3. بۆ زانست و کۆمپیوتەر لەسەروى (٨٥%) بێت.
4. **مەرجى زمان:** کەمترین نمرەى داواکراو بۆ زەمالەى خوێندن بۆ (PTE) بەبەراورد بە (IELTS)یان (TOFEL) بەم شێوەیە دەبێت.
5. بۆ زانستە کۆمەڵاییەتیەکان دەبێت نمرەى (PTE) بریتى بێت لە (٤٥).
6. بۆ زانست و کۆمپیوتەر دەبێت نمرەى (PTE) بریتى بێت لە (٤٥).
7. هەر خوێندکار/قوتابیەک لە (45) کەمتر و زیاتر لە (35) لە (PTE) بهێنێ ساڵێک ڕاهێنانى زمانى ئینگلیزى لە بەشى بنەڕەتى زانکۆى کوردستان پێ دەکرێت.
8. خوێندکار/قوتابى تێیستى داخڵبون دەکەن (Department-specific School Entrance Test) کە ئەوەش یارمەتیان دەدات بۆ بەرزکردنەوەى نمرەى گشتیان.

**دوەم: پسپۆڕییەکان**

|  |  |  |  |  |
| --- | --- | --- | --- | --- |
| **کورسیەکان بەپێى بەشەکان** | **کورسیەکان بەپیى پسپۆڕى** | **پسپۆڕى** | **بەش** | **کۆلێژ** |
| ٢٥ | ٥ | ئەندازیارى نەوت | ئەندازیارى سەرچاوە سروشتیەکان و بەڕێوەبردن | زانست و  کۆمپیوتەر |
| ١٠ | ئەندازیارى سەرچاوەى ئاو |
| ١٠ | ئەندازیارى سەرچاوە کانزاییەکان |
| ١٢ | ٣ | ئەندازیارى کۆمپیوتەر | زانستى کۆمپیوتەرو ئەندازیارى |
| ٤ | زانستى کۆمپیوتەر |
| ٥ | ئەندازیارى گەیاندن |
| ١٨ | ٨ | بەڕێوەبردن و کارگێڕى | زانستى بەڕێوەبردن و کارگێڕى | زانستە  کۆمەڵایەتیەکان |
| ٥ | ئابورى و دارایى |
| ٥ | بەڕێوەبردنى کەرتى گشتى |
| ٦ | ٦ | ڕامیارى و پەیوەندییە نێودەوڵەتیەکان | ڕامیارى و پەیوەندییە نێودەوڵەتیەکان |